আজ শুক্রবার উপজেলার রায়গঞ্জ পৌরসভার ধানগড়া বাজারে গিয়ে মাংস ক্রেতা ও বিক্রেতাদের সঙ্গে কথা বলে জানা যায়, প্রতিবছর ধান কাটার মৌসুমে গরুর মাংসের চাহিদা বেড়ে যায়। গৃহস্থবাড়িতে ধান কাটার মৌসুমে শ্রমিকদের দুপুরে ভাত খাওয়ানোর রেওয়াজ রয়েছে। এ সময় শ্রমিকদের গরুর মাংস আর মসুরের ডাল খাওয়ানো হয়। এ ছাড়া ধান কাটা শেষ হলেই গৃহস্থবাড়িতে নানা রকমের উৎসব শুরু হয়। ফলে গরুর মাংসের দাম বাড়ে।